stanford-oval/wikipedia huggingface dataset:
ถนนทองหล่อ
ประวัติ > เส้นเวลา

ตั้งแต่ พ.ศ. 2479 มีการเปิดใช้ถนนกรุงเทพ-สมุทรปราการ ภายหลังเรียกว่า ถนนสุขุมวิท แต่เดิมถนนสุขุมวิทกว้าง 7 เมตร ต่อมาขยายถนนเป็น 24 เมตร ประมาณ พ.ศ. 2501 ส่วนถนนทองหล่อเมื่อแรกเริ่มมีความกว้างเพียง 5 เมตร ปัจจุบันถนนกว้าง 25 เมตร ยาว 2,248 เมตร
ในสมัยสงครามโลกครั้งที่สอง ซอยทองหล่อเป็นสถานที่ซึ่งกองทัพญี่ปุ่นเคลื่อนผ่านและตั้งฐานทัพขึ้น ย่านนี้ในนั้นเคยมีบาร์ญี่ปุ่นตั้งอยู่ในเส้นทางสายตะวันออก เขตรับผิดชอบของทหารเรือ
เมื่อ พ.ศ. 2503 ถนนทองหล่อยังเป็นถนนสายเล็กและมีคลองขนาบทั้งสองข้างทาง ในระยะนั้นมีมัสยิดดอฮีรุลอิสลาม (ทองหล่อ) ซึ่งจดทะเบียนเมื่อ พ.ศ. 2503 มูลนิธิคณะนักบุญคามิลโลแห่งประเทศไทยได้ซื้อที่ดินบริเวณซอยทองหล่อเพื่อเปิดดำเนินการในชื่อ คามิลเลียนคลีนิค มีพิธีเปิดอย่างเป็นทางการเมื่อวันที่ 27 ตุลาคม พ.ศ. 2503 ภายหลังได้พัฒนามาเป็นโรงพยาบาลคามิลเลียน
จากข้อมูลเมื่อ พ.ศ. 2521 ปากซอยทองหล่อมีตลาดสดและแผงลอยนานาชนิด มีตึกแถวปลูกสร้างล้อมตลาดสด ปากซอยเป็นต้นทางรถประจำทางที่สุดสายที่ปากน้ำ และมีรถเมล์ผ่านอีกหลายสาย ในซอยมีบ้านพักชั้นดีปลูกอย่างหนาแน่นโดยผู้มีฐานะดี ปลายซอยมีโรงงานทำรองเท้า
จนกระทั่งเมื่อปี พ.ศ. 2523 ได้มีการขยายเพิ่มเป็นหกช่องจราจร พร้อมทั้งปรับปรุงทัศนียภาพโดยรอบ
สถานีตำรวจนครบาลทองหล่อได้ย้ายมาจากปลายซอยปานตา 1 แยกจากซอยสุขุมวิท 63 และย้ายมาอยู่ที่ทำการปัจจุบันเมื่อพ.ศ. 2525
ในช่วง พ.ศ. 2536–2538 ได้มีการสร้างสะพานข้ามคลองแสนแสบในซอยทองหล่อ
พ.ศ. 2542 เปิดดำเนินการรถไฟฟ้าบีทีเอส โดยมีสถานีทองหล่อตั้งอยู่บริเวณปากซอย ถนนทองหล่อมีการเปลี่ยนแปลงจากที่ดินอยู่อาศัยเป็นพาณิชยกรรมในปริมาณมากขึ้นเห็นเด่นชัดในช่วง พ.ศ. 2540–2545 เริ่มกลายเป็นย่านพาณิชยกรรมระดับบน
การใช้ที่ดิน > ที่ดินและที่พักอาศัย

จากผังเมืองปัจจุบันสามารถก่อสร้างตึกสูงเกินกว่า 8 ชั้นได้จึงมีอาคารชุด เซอร์วิสต์อะพาร์ตเมนต์ เกิดขึ้นทั้งสองฟากถนน และตามซอกซอยต่าง ๆ มีคอนโดมิเนียมเกิดขึ้นแล้วไม่ต่ำกว่า 18 โครงการ
จากข้อมูลในปี พ.ศ. 2557 ย่านทองหล่อ เอกมัย ถือเป็นทำเลยอดนิยมของการซื้อขายที่ดินเป็นอันดับ 1 (รองลงมาคือ พญาไท พหลโยธิน สนามเป้า สะพานควาย) บางแปลงมีการซื้อขายกันที่ 1,200,000-1,800,000 บาทต่อตารางวา ราคาเพิ่มขึ้นไปถึง 22% จากปี 2555 อยู่ที่ 900,000 บาทต่อตารางวา เหตุเพราะมีชาวต่างชาติหลากหลายสัญชาติอาศัยอยู่ ส่งผลให้พื้นที่นี้สามารถเติบโตได้ดีจากตลาดผู้เช่าเพื่อการอยู่อาศัย โดยช่วงกลางซอย (ไม่เกินซอยทองหล่อ 15) มีราคาสูง โครงการคอนโดมีเนียม สร้างแล้วกว่า 4,000-5,000 ยูนิต ส่วนใหญ่มีราคาขายตารางเมตรละกว่า 100,000 บาท หรือยูนิตละกว่า 4 ล้านบาท สำหรับที่อยู่เพื่อเช่าอย่างเซอร์วิสต์อะพาร์ตเมนต์และอะพาร์ตเมนต์มีประมาณ 2,429 ยูนิต มีผู้พักอาศัยต่อเนื่องโดยเฉลี่ยร้อยละ 96 ต่อปี มีราคาเช่าห้องพักระหว่าง 800-1,000 บาทต่อตารางเมตร
การใช้ที่ดิน > ธุรกิจ

การที่ที่พักอาศัยอย่างคอนโดมิเนียมมีราคาขายตารางเมตรละกว่า 100,000 บาท เกิดขึ้นเป็นจำนวนมาก สะท้อนเป็นกลุ่มผู้บริโภคที่มีกำลังซื้อสูง ซึ่งพฤติกรรมของผู้อยู่อาศัยคอนโดมิเนียม โดยส่วนใหญ่นิยมกินดื่มนอกบ้าน ในซอยทองหล่อจึงเป็นแหล่งรวมของร้านอาหาร และแหล่งบันเทิงจำนวนมาก โดยเฉพาะในช่วงต้นซอยทองหล่อฝั่งสุขุมวิท ตลอดสองฝั่งแนวถนนเป็นแหล่งรวมของร้านอาหารญี่ปุ่นและเกาหลี
ในซอยมีสิ่งอำนวยความสะดวกต่าง ๆ อย่างร้านสะดวกซื้อ ธนาคาร โรงพยาบาล ร้านกาแฟ สถานบันเทิง ห้องแสดงสินค้าวัสดุ เครื่องเรือน สตูดิโอชุดแต่งงาน ร้านขนม ฯลฯ และยังมีโครงการประเภทคอมมิวนิตีมอลล์ คือ โครงการเจอเวนิว มาร์เช่ 55 เมสทองหล่อ เอตทองหล่อ และเพนนีบัลโคนี เป็นต้น แต่หลังจากผ่านกลางซอย จะพบร้านอาหารและร้านค้าน้อยลง ส่วนใหญ่กลายเป็นอาคารคอนโดมีเนียมและเซอร์วิสต์อะพาร์ตเมนต์ ศูนย์จำหน่ายวัสดุ เครื่องเรือน โรงพยาบาล
นอกจากนี้ย่านทองหล่อยังเป็นสถานที่ทำงานของธุรกิจสร้างสรรค์ อย่างสถาปนิก นักออกแบบ ช่างภาพ ช่างแต่งหน้า ช่างทำผม ศิลปิน มีสตูดิโอออกแบบที่มีกระจายอยู่มาก ยังมีสถานที่และกิจกรรมที่สนับสนุนการใช้ความคิดสร้างสรรค์ เช่น สถาบันปรีดี พนมยงค์ สถาบันการออกแบบอะแคเดมิกอิตาเลียนา สถาบันดนตรีเคพีเอ็น และโรงเรียนดนตรีและศิลปะการแสดง ซูเปอร์สตาร์ อะคาเดมี่
โรงพยาบาลคามิลเลียน
ถนนทองหล่อยามค่ำคืน
แขวงซัมช็อง

| แขวงซัมช็อง> การถอดเสียงภาษาเกาหลี |
| --- | --- |
 • ฮันกึล: 삼청동
 • ฮันจา: 三淸洞
 • อักษรโรมันปรับปรุง: Samcheong dong
 • แมกคูน–ไรซ์ชาวเออร์: Samch'ong tong

ประเทศ:  เกาหลีใต้
พื้นที่
 • ทั้งหมด: 1.49 ตร.กม. (0.58 ตร.ไมล์)
ประชากร (2001)
 • ทั้งหมด: 5,374 คน
 • ความหนาแน่น: 3,600 คน/ตร.กม. (9,300 คน/ตร.ไมล์)
แขวงซัมช็อง (เกาหลี: 삼청동; อาร์อาร์: Samcheong dong) เป็นแขวง (ทง) ของเขตชงโนในโซล ประเทศเกาหลีใต้
นิรุกติศาสตร์

ชื่อแขวงมาจากเป็นสถานที่ตั้งของวัดซัมช็อง (三淸殿) ซึ่งเป็นวัดในลัทธิเต๋าสร้างอุทิศให้กับซัมช็อง ปรมาจารย์สูงสุดของเต๋า (삼청, 三淸 ประกอบด้วย หยกวิสุทธิ์ 옥청, เหนือวิสุทธิ์ 상청, บรมวิสุทธิ์ 태청) งานพิธีของวัดซัมช็อง ดำเนินการโดย โซกย็อกซอ (소격서, 昭格署) หน่วยงานของรัฐที่ดูแลงานพิธีกรรม
ในอีกด้านหนึ่ง มีบันทึกในหนังสือฮันกย็องจีรย็อก (한경지략, 漢京識略) ที่ระบุว่า "ซัมช็อง" หมายถึง "ภูเขาบริสุทธิ์" (山淸) และ "น้ำบริสุทธิ์" (水淸) ดังนั้น "จิตใจของผู้คนก็ดีและบริสุทธิ์เช่นกัน" (人淸)
สถานที่น่าสนใจ

พิพิธภัณฑ์พื้นบ้านแห่งชาติเกาหลี
ดูเพิ่ม

เขตการปกครองของประเทศเกาหลีใต้
แหล่งข้อมูลอื่น

เว็บไซต์อย่างเป็นทางการ Jongno-gu (ในภาษาอังกฤษ), 종로구 (ในภาษาเกาหลี)
Status quo of Jongno-gu by administrative dong (ภาษาเกาหลี), Jongno-gu, คลังข้อมูลเก่าเก็บจากแหล่งเดิมเมื่อ 23 กุมภาพันธ์ 2004
Samcheong-dong Resident office (ภาษาเกาหลี), Jongno-gu, คลังข้อมูลเก่าเก็บจากแหล่งเดิมเมื่อ 11 มีนาคม 2004
Insa-dong and Samcheong-dong (ภาษาอังกฤษ), The Korea Herald, 4 เมษายน 2010, คลังข้อมูลเก่าเก็บจากแหล่งเดิมเมื่อ 8 พฤศจิกายน 2022, สืบค้นเมื่อ 8 พฤศจิกายน 2022
Official site of Korea tourism on Samcheong-dong (ภาษาอังกฤษ), Korea Tourism Organization, คลังข้อมูลเก่าเก็บจากแหล่งเดิมเมื่อ 28 ธันวาคม 2019
| ด ค กเขตการปกครอง (ทง) ของเขตชงโน |
| --- | --- |
แขวง:  แขวงช็องอุน  แขวงฮโยจา  แขวงซาจิก  แขวงซัมช็อง  แขวงพูอัม  แขวงพย็องชัง  แขวงมูอัก  แขวงคโยนัม  แขวงคาฮเว  แขวงชงโนคา 1.2.3.4  แขวงชงโนคา 5.6  แขวงอีฮวา  แขวงฮเยฮวา  แขวงชังชิน 1  แขวงชังชิน 2  แขวงชังชิน 3  แขวงซุงอิน 1  แขวงซุงอิน 2 
ดูเพิ่ม:  เขตการปกครองของประเทศเกาหลีใต้  รายชื่อเขตการปกครองของประเทศเกาหลีใต้ 
เว็บไซต์: jongno.go.kr
สีเผือก คนด่านเกวียน

| สีเผือก คนด่านเกวียน |
| --- | --- |
ชื่อเกิด: สำรอง อนันตทัศน์
รู้จักในชื่อ: สีเผือก
เกิด: 25 พฤศจิกายน พ.ศ. 2495 (72 ปี)
ที่เกิด: อำเภอบึงกาฬ จังหวัดหนองคาย (ปัจจุบันคือจังหวัดบึงกาฬ)
แนวเพลง: เพื่อชีวิต
อาชีพ: นักร้อง, นักดนตรี
เครื่องดนตรี: กีตาร์, เมาท์ออแกน
ช่วงปี: พ.ศ. 2526 - ปัจจุบัน
ค่ายเพลง: รถไฟดนตรี
สีเผือก คนด่านเกวียน นักร้องนำของวงคนด่านเกวียน วงดนตรีเพื่อชีวิตที่มีชื่อเสียงวงหนึ่งของไทย  มีชื่อจริงว่า อิศรา อนันตทัศน์ (ชื่อเดิม: สำรอง อนันตทัศน์) เกิดเมื่อที่ 25 พฤศจิกายน พ.ศ. 2495 ที่ตำบลบึงกาฬ อำเภอเมืองบึงกาฬ จังหวัดบึงกาฬ (ขณะนั้นยังเป็นส่วนหนึ่งของจังหวัดหนองคาย) ต่อมาเมื่อเข้าเรียนประถมศึกษาได้ย้ายมาอยู่ที่จังหวัดนครราชสีมา ต่อมาสามารถสอบเข้าเรียนวิชาช่างกลเกษตร ของมหาวิทยาลัยเทคโนโลยีราชมงคลอีสานได้ แต่ทว่าเนื่องจากสถานการณ์การเมืองในเวลานั้นเป็นยุคของเผด็จการทหาร จึงได้มีโอกาสพบปะและร่วมกิจกรรมกับศิลปินหรือนักศึกษาศิลปะคนอื่น ๆ เช่น มงคล อุทก, พงษ์เทพ กระโดนชำนาญ, สุรชัย จันทิมาธร และได้เข้าร่วมในเหตุการณ์ 14 ตุลา ด้วย
หลังเหตุการณ์ 6 ตุลา สีเผือกสอบบรรจุครูได้ ด้วยความที่พ่อเป็นครู จึงอยากให้ลูกชายเป็นครูตามด้วย แต่ติดที่พ่อเป็นข้าราชการ ขณะที่สีเผือกมีแนวความคิดต่อต้านระบบราชการอยู่ จึงเข้าทำงานเป็นครูอยู่ตามแถบชายป่า จากนั้นจึงเข้าร่วมกับพรรคคอมมิวนิสต์แห่งประเทศไทย (พคท.) ในนาม "สหายครู" มีหน้าที่รับส่งเอกสาร, ส่งเสบียง, รับผิดชอบสมาชิกพรรคที่เข้าไปในเมือง  พร้อมกับทำหน้าที่สอนหนังสือไปด้วย
จนกระทั่งในปี พ.ศ. 2526 ได้ออกอัลบั้มชุดแรกในชื่อชุด "เด็กปั๊ม" กับวงคนด่านเกวียน  ประสบความสำเร็จ จนถึงปัจจุบันนี้มีผลงานอัลบั้มออกมามากกว่า 20 อัลบั้ม  มีเพลงที่ได้รับความนิยมและเป็นที่รู้จัก อาทิ เด็กปั๊ม, ชาวนาอาลัย, ตาผุยชุมแพ, กุหลาบปากซัน รวมถึง เดือนเพ็ญ ที่เป็นบทกวีของอัศนี พลจันทร์ มาร้องใหม่ด้วย
พ.ศ. 2529 เคยรับราชการเป็นอาจารย์สอนวิชางานเกษตรที่โรงเรียนรัตนโกสินทร์สมโภชบางเขน
สีเผือก มีชื่อเรียกในวงการเพลงเพื่อชีวิต ที่นักดนตรีมักเรียกเขาด้วยความเคารพว่า "ครูสีเผือก" หรือ "อาจารย์สีเผือก"
นอกจากนี้เจ้าตัวยังมีน้องสาวคนหนึ่งก็คือ แว่นฟ้า อนันตทัศน์ ทองศรี นายกองค์การบริหารส่วนจังหวัดบึงกาฬ 2 สมัย ภริยาของ ทรงศักดิ์ ทองศรี อดีตสส.บุรีรัมย์ หลายสมัยอีกด้วย
อัลบั้มเดี่ยว

คนเล่นกล (พ.ศ. 2529)
คนเล่นกล
รองเท้า
ไอ้ทอง
กฎธรรม์
น้ำตาแม่
ครูแล้ง
กุหลาบปากซัน
บินเดี่ยว
คนธรรมดา
เธอ
ความรัก
อำลา
เสน่ห์น้ำจัณฑ์ (อัลบั้มในโปรเจ็กต์ซูเปอร์ฮิต, พฤษภาคม พ.ศ. 2533)
ไอ้ตี๋ขี้เมา
ดอกไม้กับนายกระจอก
เมาลูกเดียว
รักสาวเมืองสิงห์
สุราลำเพลิน
สุภาษิตวงเหล้า
รำวงกลางทุ่ง
อยากกินเนื้อคนใจดำ
เช้าแบน-เย็นแบน
ถึงแม้พี่นี้จะขี้เมา
สมพรปาก (มิถุนายน พ.ศ. 2534)
อยู่ดีกว่าตาย
สมพรปาก
จอห์นนี่โคราช
สาวสุพรรณโสภา
เย็นไว้โยม
คำหล้า
เพื่อนซี้
จอมขวัญ
รอยอารมณ์
พริกป่น
ไผ่ร้อยกอ (พ.ศ. 2535)
หญิงสาวผู้จุดประกายฝัน
ให้เธอ
ก่อนจาก
ตีนติดดิน
สาวโรงงาน
สมพงษ์
หนุ่มไชยา
สาวเวียงจันทร์
คุณนาย...เท่
โคตรเซ็ง
ลาวแหลงใต้ (มกราคม พ.ศ. 2539)
ไม่พรือ
ลาวแหลงใต้
ต้นยาง
บ่าวเมืองคอน
แม่
มะเขือยาว
บานไม่รู้โรย
มายา
หยาดฝน
เรียนรัก
น้องสาม
หนุ่มสาว
พ่อขุนร้องไห้ และ อยากมีเมีย และ กาลเวลา คือชุดเดียวกัน (พ.ศ. 2537)
อยากมีเมีย
เขยฝั่งลาว
เสียงพิณอีสาน
ชายนิรนาม
กาลเวลา
ปีกรัก
คิดถึงแม่
ยิ้ม
ถอนหงอก
พ่อขุนร้องไห้
หัวใจแหว่ง (พ.ศ. 2541)
เสี่ยวปนลาว
หัวใจแหว่ง
สัญญารักลำชี
น้ำค้าง
ฉากสุดท้าย
ห่วงใย
กอเดียวกัน
สังคมเก่า
ธาตุแท้
รักทรมาน
หนามชีวิต (มีนาคม พ.ศ. 2544)
จอมขวัญ
นางฟ้าอรชร
บานฉ่ำ
ฝันคนเดียว
ยิ้ม
แรงใจ
โลเล
สน. รักเมีย
สาวใต้
หนามชีวิต
ไอดินกลิ่นฝัน (พ.ศ. 2547)
หนุ่มหนองคาย
สาวแวมไพร์
หนุ่มลำใย-สาวสะตอ
สายใยแม่ปิง
วิมานดิน
ปลอบขวัญ
แม่ย่านาง
ดิ้นรน
คนพเนจร
เงา
นิยายน้ำเน่า
เรือ
ไม้เท้ายอดทอง (เมษายน พ.ศ. 2553)
ไม้เท้ายอดทอง
ภูผายังท้าชน
ดักแด้
สายใยแม่ปิง
พ่อขุนร้องไห้
ดิน น้ำ ลม ไฟ
ลาวแหลงใต้
หนุ่มลำไย-สาวสะตอ
ดอกไม้กับนายกระจอก
คิดถึงบ้าน
อัลบั้มรวมเพลง

สะแด่วแห้ว
UNPLUGGED 12 ปี [สิงหาคม 2538]
คืนรัง
เดือนเพ็ญ
ก่อนจาก
ให้เธอ
ดวงจำปา
กุหลาบปากซัน
เสี่ยวอีสาน
สะแด่วแห้ว
ตาหรุ่ง
ชายชรา
ชาวนาอาลัย
วันทอง
วันทอง ๒๕๔๐ [สิงหาคม 2540]
ก่อนจาก
กุหลาบปากซัน
คนหลังเขา
คืนรัง
ชายชรา
ชาวนาอาลัย
เสียงขวงแคนงาม
ดวงจำปา
ดอกจาน
เดือนเพ็ญ
ตาหรุ่ง
แม่
วันทอง
สะแด่วแห้ว
ลาวแหลงใต้
ให้เธอ
สีเผือก ช่า ช่า ช่า [เมษายน 2542]
ตาผุยชุมแพ
บ่อสร้างกางจ้อง
ซี่โครงบุญมา
เด็กปั๊ม
เสี่ยวอีสาน
วันทอง
ไอ้หิน
ไก่ชน
เซ็ง
ลอยลมบน
ยังแจ๋ว [พฤศจิกายน 2542]
สวรรค์บ้านนอก
หน่อโคราช สระบุรีเลี้ยวขวา
รักเขาทำไม
เธอผู้เสียสละ
จันทร์เจ้าขา
สาวส่งออก
พี่ชาย
ยืมควาย
สายบัว
กำลังใจ
สีเผือก คนด่านเกวียน Bonus [กันยายน 2546]
เด็กปั้ม
วันทอง
ไอ้หิน
ตาหรุ่ง
กุหลาบให้เธอ
กุหลาบปากซัน
คืนรัง
สยามเมืองยิ้ม
ล้างลิ้น
ชาวนาอาลัย
ตะเกียง
คนฟั่นเฟือน
สุดขอบฟ้า
ชายชรา
สีเผือก คนด่านเกวียน ขุนพลเพลงเพื่อชีวิต [พฤษภาคม 2549]
หนุ่มหนองคาย
สาวแวมไพร์
หนุ่มลำใย-สาวสะตอ
สายใยแม่ปิง
วิมานดิน
ปลอบขวัญ
แม่ย่านาง
ดิ้นรน
คนพเนจร
เงา
นิยายน้ำเน่า
เรือ
ไม่พรือ
ลาวแหลงใต้
ต้นยาง
บ่าวเมืองคอน
แม่
มะเขือยาว
บานไม่รู้โรย
มายา
หยาดฝน
เรียนรัก
น้องสาม
หนุ่มสาว
อยากมีเมีย
เขยฝั่งลาว
เสียงพิณอีสาน
ชายนิรนาม
กาลเวลา
ปีกรัก
คิดถึงแม่
ยิ้ม
ถอนหงอก
พ่อขุนร้องไห้
เสี่ยวปนลาว
หัวใจแหว่ง
สัญญารักลำชี
น้ำค้าง
ฉากสุดท้าย
ห่วงใย
กอเดียวกัน
สังคมเก่า
ธาตุแท้
รักทรมาน
อัลบั้มพิเศษ

ครบรอบ 20 ปี [2546]
คำแพง
สุดขอบฟ้า
เจ้าดวงดอกไม้
น้ำตาหยดแหมะ
ขี้เหล้า
ใจดองยา
เสื่อผืนหมอนใบ
ฝันลืมตา
เจ็บลึก
ทะเลฝัน
อัลบั้มรวมเพลงที่ทำร่วมกับศิลปินอื่น ๆ

ฮอดฮิตติดดิน นัมเบอร์วัน (2538)
12 ชีวิต หัวใจสัมพันธ์ (กรกฏาคม 2540)
เสียงเพรียกแห่งชีวิต ชุด 3 (กันยายน 2540)
13 ชีวัน มันกว่ากันเยอะ (กุมภาพันธ์ 2541)
12 คน 12 แบบ ทั้งแสบทั้งคัน (สิงหาคม 2541)
ตนเพลง รวมยอดเพลงเพื่อชีวิต ชุด 5 (2541)
ต้มยำลูกทุ่งเพื่อชีวิต 1 (2541)
เพื่อชีวิตพันล้าน (2541)
ฅ.ฅนดนตรี ชุด 1 (2541)
เหมันต์สะออน (2541)
ทั้งรักทั้งชัง (กุมภาพันธ์ 2542)
คิดถึง เพื่อชีวิต 1-3 (กันยายน 2542)
ให้เป็นกำลังใจ ชุด 1 (มีนาคม 2543)
ให้เป็นกำลังใจ ชุด 3 (มีนาคม 2543)
แรงใจเกินร้อย 1-2 (ธันวาคม 2543)
20 ปีทอง รวมสุดยอดเพลงเพื่อชีวิต 1-2 (2543)
เสียงเพรียกแห่งชีวิต ชุด 6 (มีนาคม 2543)
เพื่อชีวิต ใจเกินร้อย 1-2 (ธันวาคม 2543-2544)
สะใจคอเพลง ชุด 1 (กุมภาพันธ์ 2544)
เพื่อชีวิตมันส์หยด (เมษายน 2545)
สุดยอดเพลงหวานเพื่อชีวิต 1 (2545)
ประวัติศาสตร์ รวม 12 เพลง 12 ศิลปิน เพื่อชีวิต ระดับแถวหน้า (2545)
เพื่อรักเพื่อชีวิต (ตุลาคม 2545)
สืบสานตำนานเพลงคนเพื่อชีวิต (2545)
รวมบทเพลง ตะวันแดง 2003 (เมษายน 2546)
เพื่อชีวิตพันล้าน ลักไก่ 4 (2546)
เพื่อชีวิตท็อปดาวน์โหลด (กรกฏาคม 2546)
รวมฮิต ต. เพื่อชีวิต ตะวันแดง 2003 (กรกฏาคม 2546)
รวมบทเพลง เปิดตำนานเพื่อชีวิต เขาเงิน (สิงหาคม 2546)
รวมบทเพลงเพื่อชีวิต พิณ แคน ซอ เขาทอง (สิงหาคม 2546)
ตำนานเพลงเพื่อชีวิต Songs For Life (2546)
รวมบทเพลง เพื่อชีวิตพันล้าน ตลับเพชร (2546)
ประวัติศาสตร์ 15 ฅน 15 เพลงเพื่อชีวิต 1-2 (กันยายน 2546)
เปีดกรุเพลงเพื่อชีวิต (2546)
ซูเปอร์บิ๊กฮิต (พฤษภาคม 2547)
ขุนพลเพลงเพื่อชีวิต ชุด 1 (กุมภาพันธ์ 2548)
แรงใจ 1-2 (กุมภาพันธ์ 2548)
เขาควาย เพื่อชีวิต (2548)
3 ช่าแดนซ์ (มีนาคม 2549)
สงกรานต์มหาสนุก (เมษายน 2549)
18 หัวกะทิเพื่อชีวิต (มิถุนายน 2549)
เพลงเพื่อชีวิต ซุปเปอร์ฮิต ชุด 1 (2549)
โรงเรียนเพื่อชีวิต (กุมภาพันธ์ 2550)
สร้างสรรค์กำลังใจ (มีนาคม 2551)
เพื่อชีวิตฮิตไม่เลิก 1-3 (กรกฎาคม 2551)
MP3 PGM เพื่อชีวิตร้องลูกทุ่ง (2551)
รวมสุดยอดเพลงเพื่อชีวิต ชุด 1 (2552)
รวมสุดยอดเพลงเพื่อชีวิต ชุด 2 (2552-2553)
เพลงเพื่อชีวิต ซุปเปอร์ฮิต ชุด 1 (2553)
รวมฮิตเพลงดัง ดีที่สุด สะใจคอเพลง เพื่อชีวิต (เมษายน 2553)
รวมฮิตเพื่อชีวิต (2553)
MP3 สีเผือก & อมตะ (กรกฎาคม 2555)
รวมพลเพื่อชีวิต ชุด 1 (มกราคม 2556)
เพลงเพื่อชีวิต ซูปเปอร์ฮิต ชุด 2 (มีนาคม 2556)
3 ช่า เพื่อชีวิต (มีนาคม 2556)
รวมพลเพื่อชีวิต ชุด 2 (เมษายน 2556)
คิดถึงเสียงเพรียกแห่งชีวิต (มิถุนายน 2556)
เพลงเพื่อชีวิต ชุดพิเศษ Vol.2 (กันยายน 2556)
รักเธอประเทศไทย (กุมภาพันธ์ 2557)
USB MP3 รวมสุดยอดบทเพลงเพื่อชีวิต ชุด 1 หลง-สีเผือก-ยิว (กุมภาพันธ์ 2558)
รวมพลคนใต้ (มีนาคม 2558)
3 ช่าเพื่อชีวิตครับพี่น้อง (เมษายน 2558)
ขุนพลเพื่อชีวิต (2558)
5 เสือเพื่อชีวิต (2558)
รวมบทเพลงเพื่อชีวิต ค.ควาย 3 ช่า รำวง (มิถุนายน 2558)
เพื่อชีวิต ฮิตมันส์ ๆ (สิงหาคม 2558)
ประชาธิปไตย (สิงหาคม 2558)
ตำนานเพลงเพื่อชีวิต (2558)
USB MP3 รวมสุดยอดบทเพลงเพื่อชีวิต Vol.1 (2558)
ขั้นเทพ (ธันวาคม 2558)
3 ช่า ขาโจ๊ะ (ธันวาคม 2558)
รวมเพลง เพื่อชีวิต ฮิตโดนใจ (11 กุมภาพันธ์ 2559)
สวนทางเพื่อชีวิต (กรกฎาคม 2559)
ขั้นเทพ (สิงหาคม 2563)
รวมพลศิลปินอีสาน (สิงหาคม 2563)
สะใจคอเพลง เพื่อชีวิต (กันยายน 2563)
ศิลปินรับเชิญ

เป็นนักร้องรับเชิญในเพลง คนไทย ในอัลบั้ม เราคนไทย ของ เล็ก คาราบาว (2534)
ประพันธ์เพลง

ดอกจาน - คาราบาว
คนหลังเขา - แอ๊ด คาราบาว
พลังและหวัง - นฤมล จิวังกูร
ผลงานเพลงที่กล่าวถึงศิลปินท่านอื่น ๆ

เพลง ไฟเพื่อชีวิต ร้องโดย มงคล อุทก (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ สีเผือก เพลงนี้แต่งเนื้อร้องโดย พยัพ คำพันธุ์ และบรรจุอยู่ในอัลบั้ม "เสี่ยหำน้อย")
เพลง สามช่าจงเจริญ ร้องโดย คาราบาว (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ สีเผือก)
เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ สีเผือก)
ผลงานเพลงที่กล่าวถึงศิลปินท่านอื่น ๆ > หนังสือ

ลูกทุ่งเพื่อชีวิต
เพลงเพื่อชีวิต
คนร็อกเพื่อชีวิต
รวมเพลงเพื่อชีวิต ครบรอบ 2 ทศวรรษ
รวมเพลงเพื่อชีวิต เล่มหนา
THE GUITAR รวมเทปเพลงดัง ชุด 4
โน้ตคีย์บอร์ด คอร์ดกีต้าร์ ชุด เพลงเพื่อชีวิต
โรงเรียนสตรีจุลนาค

| โรงเรียนสตรีจุลนาค |
| --- | --- |
Chulanak Girl School

ข้อมูล
ชื่ออื่น: ส.จ. (S.C.)
ประเภท: - โรงเรียนราษฎร์
สถาปนา: พ.ศ. 2469
ผู้ก่อตั้ง: เจ้าพระยาธรรมศักดิ์มนตรี (สนั่น เทพหัสดิน ณ อยุธยา) และนางสาวไฉไล เทพหัสดิน ณ อยธยา
เขตการศึกษา: สำนักงานคณะกรรมการการศึกษาขั้นพื้นฐาน
ผู้อำนวยการ: นางยาหยี เสาวนายน  (ผู้อำนวยการสถานศึกษา)
ระดับปีที่จัดการศึกษา: อนุบาล - มัธยมศึกษาปีที่ 6 สหศึกษา
สี: -
คำขวัญ: เรียนเลิศ เทิดคุณธรรม กิจกรรมเด่น
เพลง: -
เว็บไซต์: http://chulanag.net
โรงเรียนสตรีจุลนาค โรงเรียนสหศึกษาระดับประถมศึกษา –  มัธยมศึกษาที่กระทรวงศึกษาธิการรับรองวิทยฐานะ ก่อตั้ง พ.ศ. 2469 ตั้งอยู่ที่เลขที่ 77 ถนนหลานหลวง แขวงวัดโสมนัส เขตป้อมปราบศัตรูพ่าย กรุงเทพมหานคร
ประวัติ

หลังจากเจ้าพระยาธรรมศักดิ์มนตรี (สนั่น เทพหัสดิน ณ อยุธยา) ถวายบังคมลาออกจากราชการ รับพระราชทานบำนาญ นางสาวไฉไล เทพหัสดิน ณ อยุธยา ได้ดำริเปิดโรงเรียนขึ้นในบ้านเพื่อให้บิดามีงานอดิเรก ท่านบิดาจึงยกบ้านที่ให้เช่าเลขที่ 77 ถนนหลานหลวงให้ใช้เป็นสถานที่เพื่อทำการสอน โดยเปิดสอนเป็นวันแรกเมื่อวันที่ 15 ตุลาคม พ.ศ. 2469 โดยตั้งชื่อว่า “โรงเรียนสตรีจุลนาค” เนื่องจากเคยมี “คลองจุลนาค” ที่เชื่อมระหว่างคลองมหานาคกับคลองเปรมประชากรตัดผ่าน “หมู่บ้านจุลนาค” ที่เป็นที่ตั้งโรงเรียน
ในแรกเปิดเรียนมีหม่อมเจ้าหญิงมาลากนก ทองใหญ่ เป็นครูใหญ่ นางสาวไฉไลฯ เป็นเจ้าของและผู้จัดการและครูอีกคนหนึ่ง โดยเปิดสอนเพียงชั้นประถม 1, มัธยม 1, และมัธยม 2 ละมีนักเรียนรวม 22 คน เจ้าพระยาธรรมศักดิ์มนตรีได้เข้ามาช่วยสอนชั้นประถม 1 ตั้งแต่แรก โดยนำวิธีการสอนแบบใหม่มาทดลองให้เด็กสามารถอ่านออกเขียนได้และบวกลบเลขได้ภายใน 3 เดือน มีการสอนให้เด็กเริ่มเรียน อ่าน เขียนภาษาอังกฤษไปพร้อมในขณะเดียวกันกับการเน้นการอบรมศีลธรรมและมรรยาท ปรากฏว่าได้ผลดี
ประวัติ > รายชื่อครูใหญ่

หม่อมเจ้าหญิงมาลากนก ทองใหญ่ (พ.ศ. 2469 – พ.ศ. 2474)
นางสาวไฉไล เทพหัสดิน ณ อยุธยา (พ.ศ. - )
?
?
นางยาหยี เสาวนายน
นายจารึก นามสกุล
นางวรรณพร ชาวมอญ
ประวัติ > การขยายและดำเนินกิจการ > พ.ศ. 2469 - พ.ศ. 2519

ในปีรุ่งขึ้นได้รับนักเรียนใหม่ชั้นประถมปีที่ 1 และมัธยมปีที่ 1 และรับเพิ่มในปีต่อๆ มาจนมีชั้นเรียนตลอดตั้งแต่ชั้นประถมปีที่ 1 ถึงชั้นมัธยม 8 มีครูผู้สอนเพิ่มจำนวนมากรวมทั้งนายนาค เทพหัสดิน ณ อยุธยาซึ่งต่อมาได้เป็นปลัดกระทรวงศึกษาธิการมาช่วยสอน ในด้านสถานที่ก็ได้รับอุปการคุณจากเจ้าพระยาธรรมศักดิ์มนตรีต่อมาโดยท่านได้ยกบ้านให้อีก 3 หลังเป็นห้องเรียนและสร้างให้ใหม่อีก 1 หลังโดยไม่คิดมูลค่า
การเปิดสอนชั้นมัธยม 8 ดำเนินไปได้ 3 ปีคือ พ.ศ. 2475, พ.ศ. 2476 และ พ.ศ. 2477 โดยได้ส่งนักเรียนเข้าสมทบสอบไล่กับโรงเรียนรัฐบาลและสอบได้ครบ 100% แต่เนื่องจากฐานะทางการเงินขาดแคลนและค่าใช้จ่ายในการสอนชั้นมัธยม 7-8 สูงจึงลดเหลือเพียงชั้นมัธยม 6 ต่อมาเมื่อ พ.ศ. 2484 ก็ได้ตัดชั้นลดลงเหลือเพียงถึงชั้นมัธยมปี 3 โรงเรียนสตรีจุลนาคได้รับการรับรองวิทยฐานะจากกระทรวงศึกษาธิการให้เทียบเท่าโรงเรียนรัฐบาลเมื่อ พ.ศ. 2492 และในปีเดียวกันได้เปิดทดลองรับนักเรียนชั้นอนุบาลเริ่มด้วยจำนวนนักเรียน 15 คน หลังจากการทดลองได้ผลดีได้รับความนิยมจากผู้ปกครองจึ้งเปิดรับปีละ 60 คนโดยแบ่งเป็น 3 ชั้นเรียนและเพิ่มเป็น 120 คน ในเวลาต่อมา
การดำเนินกิจการด้านการสอนเป็นไปด้วยดี มีการเปิดสอนถึงระดับชั้นมัธยม 8 เดิมอีกครั้งหนึ่งเมื่อ พ.ศ. 2506 ซึ่งกระทรวงศึกษาธิการเปลี่ยนเป็นชั้น ม.ศ. 5 นับถึง พ.ศ. 2519 ซึ่งเป็นปีที่โรงเรียนมีอายุครบ 50 ปี นั้นโรงเรียนมีนักเรียนจำนวนทั้งสิ้น 1,665 คนจากชั้นอนุบาลถึง ม.ศ. 5 เป็นนักเรียนหญิง 1,226 คน นักเรียนชาย 439 คนและมีห้องเรียน จำนวน 44 ห้อง มีครูประจำ 68 คน ครูพิเศษ 7 คน
อาคารสถานที่

ด้านอาคารสถานที่ โรงเรียนสตรีจุลนาคยังคงตั้งอยู่ที่เดิมคือหลานหลวง มีการขยายพื้นที่จากบริเวณบ้านเพียงหลังเดียวบนเนื้อที่ไม่ถึง 200 ตารางวาเมื่อ พ.ศ. 2469 มาเป็นเนื้อที่ 3 ไร่เศษในเวลา 82 ปีต่อมา (พ.ศ. 2551) โดยมีอาคารใหญ่เพิ่มอีก 2 หลังคือ “ตึกเจ้าพระยาธรรมศักดิ์มนตรี” (2506) และ “ตึกธรรมถวิล” (2516) รวมกับอาคารอื่นเป็น 8 หลัง
มูลนิธิเจ้าพระยาธรรมศักดิ์มนตรี

พ.ศ. 2509 นางสาวไฉไล เทพหัสดิน ณ อยุธยา บุตรีคนโตของเจ้าพระยาธรรมศักดิ์ฯ เจ้าของและผู้จัดการโรงเรียนได้พิจารณาเห็นควรจัดตั้งมูลนิธิขึ้นรองรับและเป็นเจ้าของโรงเรียนเพื่อให้โรงเรียนมีความมั่นคงในระยะยาว อีกทั้งเพื่อเป็นอนุสรณ์แก่เจ้าพระยาธรรมศักดิ์มนตรี จึงได้ดำเนินการขอจดทะเบียนมูลนิธิเจ้าพระยาธรรมศักดิ์มนตรีเมื่อวันที่ 21 กันยายน พ.ศ. 2510 โดยบ่งไว้ในตราสารมูลนิธิว่าหากเลิกกิจการมูลนิธิเมื่อใด ให้ยกกิจการและทรัพย์สินของมูลนิให้แก่จุฬาลงกรณ์มหาวิทยาลัยซึ่งเจ้าพระยาธรรมศักดิ์มนตรีมีส่วนร่วมก่อตั้งเมื่อ พ.ศ. 2457 ในอีก 2 ปีต่อมานางสาวไฉไลจึงได้โอนกิจการโรงเรียนและทรัพย์สินส่วนตัวทั้งหมดแก่มูลนิธิฯ
มูลนิธิมีวัตถุประสงค์เพื่อส่งเสริมการศึกษาแก่เยาวชน ให้ทุนการศึกษา ช่วยสวัสดิการครูและร่วมกับทางการและองค์การต่าง ๆ ในการส่งเสริมการศึกษา
ครูและศิษย์เก่าที่มีชื่อเสียง > ครู

เจ้าพระยาธรรมศักดิ์มนตรี
นางสาวไฉไล เทพหัสดิน ณ อยุธยา
นายนาค เทพหัสดิน ณ อยุธยา อดีตปลัดกระทรวงศึกษาธิการ
นาง กัณหา เคียงศิริ ศิลปินแห่งชาติ ปี 2529 สาขา วรรณศิลป์ (นวนิยาย)
ส. ธรรมยศ นักเขียน
นางยาหยี เสาวนายน (เทพหัสดินฯ)
ครูและศิษย์เก่าที่มีชื่อเสียง > ศิษย์เก่า

ศาสตราจารย์ระพี สาคริก
นางปรียา ฉิมโฉม (เทพหัสดินฯ) เลขประจำตัว 2 2469
นางสายสวาท รัตนทัศนีย์
นางสังวรณ์ ไกรฤกษ์
นางสุภาว์ เทวกุล
ศาสตราจารย์คุณหญิงแม้นมาส ชวลิต
นางบุญเหลือ อ่วมมา 2484 (ชื่อเดิม บุญเหลือ จักรพันธ์)
นางฐะปะนีย์ นาครทรรพ 2487
รองศาสตราจารย์ ดร. ศลักษณ์ ทรรพนันทน์
ศาสตราจารย์ ดร. รื่นฤทัย สัจจพันธุ์
นางพนิดา ชอบวณิชชา
นายวิธิต อุตสาหจิต บรรณาธิการหนังสือการ์ตูนในเครือบรรลือสาส์น
นพ.สันทิต  บุณยะส่ง  นายแพทย์สาธารณสุขจังหวัดสมุทรสงคราม
แหล่งข้อมูลอื่น

โรงเรียนสตรีจุลนาค ที่เฟซบุ๊ก
โรงเรียนสตรีจุลนาค(ขวามือในรูป)และบ้านพระยาธรรมศักดิ์มนตรี(ซ้าย)
แกนแห่งความชั่วร้าย

"แกนแห่งความชั่วร้าย" ของบุชประกอบไปด้วยอิหร่าน อิรัก และเกาหลีเหนือ (สีแดง) "แกนแห่งความชั่วร้ายถัดไป" ประกอบไปด้วยคิวบา ลิเบีย และซีเรีย (สีส้ม) สหรัฐอเมริกาสีน้ำเงิน
แกนแห่งความชั่วร้าย (อังกฤษ: Axis of evil) มีที่มาจากประธานาธิบดีแห่งสหรัฐอเมริกา จอร์จ ดับเบิลยู. บุช  ในการกล่าวสุนทรพจน์ประจำปีของประธานาธิบดีสหรัฐ ในวันที่ 29 มกราคม ค.ศ. 2002 และมีการกล่าวซ้ำอยู่บ่อยครั้งเมื่อเขายังดำรงอยู่ในตำแหน่ง โดยเขากล่าวโทษว่ารัฐบาลประเทศอิหร่าน อิรัก และเกาหลีเหนือ มีส่วนช่วยในการก่อการร้ายและจัดหาอาวุธอานุภาพทำลายล้างสูง
ต้นกำเนิด > เดวิด ฟรัม

ถ้อยคำนี้น่าจะมาจากผู้ร่างสุนทรพจน์ของบุช เดวิด ฟรัม (David Frum) โดยมีที่มาจากคำว่า แกนแห่งความเกลียดชัง (axis of hatred) และ ชั่วร้าย (evil) ฟรัมอธิบายเหตุผลของการสร้างถ้อยคำ แกนแห่งความชั่วร้าย ไว้ในหนังสือของเขา The Right Man: The Surprise Presidency of George W. Bush เรื่องเริ่มขึ้นในตอนปลายเดือนธันวาคม ค.ศ. 2001 เมื่อหัวหน้านักร่างสุนทรพจน์ ไมค์ เกอร์สัน (Mike Gerson) ให้ฟรัมร่างคำพูดสักสองสามประโยคสำหรับขับไล่รัฐบาลของซัดดัม ฮุสเซนในอิรักในการแถลงนโยบายประจำปีต่อรัฐสภาของประธานาธิบดีสหรัฐ ฟรัมกล่าวว่าเขาเริ่มอ่านสุนทรพจน์ "วันซึ่งที่จะมีชีวิต​อยู่ในความอัปยศ​-date which will live in infamy" ของประธานาธิบดีแฟรงกลิน ดี. โรสเวลต์ที่กล่าวไว้ในวันที่ 8 ธันวาคม ค.ศ. 1941 หลังจากประเทศญี่ปุ่นโจมตีเพิร์ลฮาร์เบอร์อย่างที่ไม่มีใครคาดคิด ในขณะที่ชาวอเมริกันไม่ต้องการจะเชื่อว่าต้องสงครามกับประเทศญี่ปุ่น โรสเวลต์เห็นว่าภัยคุกคามร้ายแรงต่อสหรัฐอเมริกากำลังมาจากนาซีเยอรมนี และการตัดสินของเขาทำให้เกิดการต่อสู้ในสงครามสองมหาสมุทร
จุดที่ฟรัมชี้ให้เห็นในหนังสือของเขาคือประโยคที่โดนมองข้ามบ่อยๆในสุนทรพจน์ของโรสเวลต์ในส่วน "...เราจะไม่เพียงแต่ปกป้องตัวเองอย่างสุดกำลังแต่เราจะทำให้แน่ใจว่าภัยคุกคามนี้จะไม่เป็นอันตรายต่อเราอีกครั้ง" ฟรัมแปลความหมายของคำปราศรัยของโรสเวลต์ดังนี้: "สำหรับโรสเวลต์ เหตุการณ์ที่เพิร์ลฮาร์เบอร์ไม่ใช่เป็นเพียงการโจมตีเท่านั้น มันยังเป็นการเตือนต่ออนาคตถึงการโจมตีที่รุนแรงจากประเทศอื่น หรือแม้แต่ศัตรูที่เป็นอันตราย" ประเทศญี่ปุ่น ประเทศที่มีปริมาตรอุตสาหกรรมแค่หนึ่งในสิบของอเมริกา ต้องพึ่งพาการนำเข้าอาหาร และกำลังทำสงครามกับประเทศจีน ได้เสี่ยงเข้าโจมตีสหรัฐอเมริกา ความเสี่ยง "ที่ทำให้ฝ่ายอักษะคุกคามต่อสันติภาพของโลก" ฟรัมกล่าว สงครามสองสงครามกับประเทศอิหร่านและคูเวตของซัดดัม ฮุสเซนเป็นความเสียง ฟรัมเชื่อและแสดงว่าจะเป็นภัยคุกคามสันติภาพของโลกเช่นกัน
ในหนังสือ ฟรัมเปรียบเทียบความสัมพันธ์ที่คล้ายกันมากระหว่างฝ่ายอักษะในสงครามโลกครั้งที่ 2 และ"รัฐก่อการร้าย" เขาเขียนว่า "ฝ่ายอักษะเกลียดและไม่วางใจซึ่งกันและกัน" "ถ้าอักษะชนะสงครามด้วยวิธีใดก็ตาม สมาชิกจะหันมาเผชิญหน้ากันเองอย่างรวดเร็ว" แม้ว่า อิหร่าน อิรัก อัลกออิดะฮ์ และฮิซบุลลอฮ์ จะทะเลาะเบาะแว้งกันเอง แต่ "ทั้งหมดก็ไม่พอใจในอำนาจของชาติตะวันตกและประเทศอิสราเอลและยังดูแคลนในคุณค่าของประชาธิปไตย" นอกจากนั้นฟรัมยังเห็นความเชื่อมโยงร่วมกันระหว่าง "รัฐก่อการร้ายและองค์กรการก่อการร้ายที่ก่อให้เกิดแกนของความเกลียดชังต่อสหรัฐอเมริกา"
ฟรัมกล่าวว่าเขาได้ส่งบันทึกที่มีข้อความข้างต้นและยังอ้างถึงการกระทำที่โหดร้ายบางเรื่องของรัฐบาลอิรักอีกด้วย เขาคาดว่าคำพูดของเขาจะโดนสับแยกและเปลี่ยนแปลงไปจนเกินยอมรับเช่นเดียวกับชะตากรรมร่างสุนทรพจน์ของประธานาธิบดีส่วนมาก แต่คำพูดของเขาถูกคงไว้ตามเดิมเกือบทุกคำ แม้ว่าบุชจะเปลี่ยนคำว่า "แกนแห่งความเกลียดชัง" เป็น "แกนของความชั่วร้าย"  เกาหลีเหนือถูกเพิ่มเข้ามาในรายชื่อ เขาพูดว่าเพราะเกาหลีเหนือได้พยายามพัฒนาอาวุธนิวเคลียร์ มีประวัติแข็งกร้าวที่สุ่มเสี่ยง และ "ต้องการรู้สึกถึงมือที่แข็งแกร่ง"
หลังจากนั้น ภรรยาของฟรัมก็นำบทประพันธ์ของเขาเปิดเผยต่อสาธารณชน
ต้นกำเนิด > โยส์เซฟ โบเดนสคี

10 ปีก่อนการกล่าวสุนทรพจน์ประจำปี ค.ศ. 2002 ของประธานาธิบดีสหรัฐ ในเดือนสิงหาคม ค.ศ. 1992 นักวิทยาศาสตร์การเมืองการปกครอง โยส์เซฟ โบเดนสคี (Yossef Bodansky) เขียนบทความเรื่อง "Tehran, Baghdad  & Damascus: The New Axis Pact (เตหะราน แบกแดด และ ดามัสกัส: สนธิสัญญาอักษะใหม่)"  ขณะยังเป็นผู้อำนวยการของคณะกรรมการเฉพาะกิจแห่งรัฐสภาในเรื่องการก่อการร้ายและสงครามนอกแบบของสภาผู้แทนราษฎรแห่งสหรัฐอเมริกา แม้ว่าเขาจะไม่ได้ใช้คำว่า ชั่วร้าย อย่างโจ่งแจ้งในคำว่าอักษะใหม่ของเขา แกนของโบเดนสคีก็ยังทำให้ระลึกถึงแกนของฟรัม  โบเดนสคีรู้สึกว่าแกนใหม่นี้เป็นการพัฒนาที่อันตรายมาก ใจความสำคัญในเหตุผลของโบเดนสคีคือ ประเทศอิรัก อิหร่าน และ ซีเรีย ได้จัดตั้ง"พันธมิตรไตรภาคี" เป็นผลมาจากสงครามอ่าวเปอร์เซียครั้งแรก และพันธมิตรนี้มีทีท่าใกล้เป็นภัยคุกคาม ทางเดียวที่จะรับมือคือการบุกอิรักครั้งที่ 2 และการโค่นล้มซัดดัม ฮุสเซน